بیرلشمیش میللت‌لر اوشاق‌لارا کؤمک فوندو (یونیسف)، آفریقا‌داکی دؤرد اؤلکه‌ده یاشایان تخمینن 22 میلیون اوشاغین عاجیل یاردیما احتیاجی اولدوغونو بیلدیردی.
یونیسف‌دن ائدیلن آچیقلامادا، بو اؤلکه‌لره آیریلان یاردیم‌لارین آرتیریلماسی لازیم اولدوغونا وورغو ائدیله‌رک، "عاجیل مداخیله ائدیلمزسه نیجریه‌نین شمال-شرقینده، سوما‌لی‌ده، سودان ایله یمن‌ده 1،4 میلیون اوشاق قوراق‌لیق و سیلاح‌لی چاتیشما‌لار سببیله اؤله‌بیلر." خبردارلیغینی بولونولدو.
یونیسف عاجیل یاردیم پروقرام‌لاری دیرکتورو مانوئل فونتاین، سوما‌لی‌ده بنزر بیر قیتلیغین 2011-جی ایلده یاشاندیغینی و گئج مداخیله سببیله چوخ سایدا اوشاغین اؤلدوغونو خاطیرلادا‌راق، " عاجیل اولا‌راق حرکته کئچملیگیک. اوشاق‌لار دیگر بیر قیت‌لیق آچیقلاماسینی گؤزله‌یه‌بیلمز." ایفاده‌لرینی ایستیفاده ائتدی.
یونیسف، بو بؤلگه‌لردکی اوشاق‌لارین یالنیز بیر نئچه آیلیق یئمک، سو، تحصیل، ساغلیق و قورونما طلب‌لری اوچون 255 میلیون دو‌لارا احتیاج دویولدوغونو قید ائتدی.
